32 Il-MALTI Kien hemm lejla u tmien nisa lil Nadia Kien hemm lejla u tmien nisa, qamar bati, taraġ żongri u bar inemnem taħtt il-fjuri kannizzata. Sab ruħu ħieles il-kliem u ġera u mela kemm-il tazza, u mela x-xquq fis-swar medhija bl-istennija u n-nies bennitu f'ħoġorha u sikret fis-satra. Irrakkmaw lejla, bejn tarġa u oħra, fid-dawl tal-qamar u r-riħ isfel f'riġlejn dat-taraġ żongri. Kien hemm lejla u tmien nisa, ileħħnu mad-Danubju, jinħabbu mal-blat qalil, isawru l-felċi u jduqu ftit mistura, jistrieħu ftit f'dar bajda rieqda, jiddieħku ma' Zelja u jisimgħu x-xita tiżfen fil-katusi- Iżda mhux biss. Kien hemm lejla u tmien nisa, iwelldu l-kliem u jirrakkmawh bejn tarġa u oħra taħt qamar bati u fir-riħ isfel—